སྤྱིར་བཏང་ངས་བསམ་པར་ཟླ་མོས་ང་དང་གཉེན་བསྒྲིག་དགོས་པ་ལས།ངའི་ཕ་མར་གཉེན་བསྒྲིག་དགོས་པ་མིན་པས་ཕ་མ་ངོས་ལེན་བྱེད་མི་ཐུབ་དོན་མེད་སྙམ་མོད།འོན་ཀྱང་།ཕྱི་རུ་བསྐྱོད་ནས་མི་ལོ་བཅུ་ཡི་རིང་དུ་ཕ་མ་གཉིས་ངའི་སློབ་གྲྭའི་ནང་དུ་ཐེངས་གཅིག་ཀྱང་ཡོང་མ་མྱོང་།བྱ་བ་གཉེར་འགོ་ཚུགས་པའི་ལོ་དེར།ངས་ཁོང་གཉིས་གྲོང་ཁྱེར་དུ་སྤྲོ་འཆམ་དུ་འཁྲིད་རྩིས་བྱས་མོད་འཐད་པ་མི་འདུགགཞན་གྱིས་ངའི་ཕ་མ་གཉིས་ཀ་དབང་ལག་སྐྱོན་ཅན་ཡིན་པ་ཤེས་ན་ངའི་གདོང་ལ་སོལ་ནག་བྱུགས་པ་རེད།རྗེས་ཕྱོགས་ཟླ་མོ་འཚོལ་བར་ཤུགས་རྐྱེན་འབྱུང་ངེས་ཀྱང་རེད།མི་ཚེ་ཧྲིལ་བོར་རི་གྲོང་ནས་འཚོ་བར་གོམས་སོང་བས་ཕྱི་རུ་བསྐྱོད་འདོད་མི་འདུག་ཟེར།ཨ་མས་མོ་ནི་གྲོང་ཁྱེར་ནས་ཡོང་བ་ཡིན་ལ་གྲོང་ཁྱེར་དུ་ཡིད་སྨོན་ཤོར་ས་ཞིག་མ་མཐོང་ཟེར།